Na temelju članka 46.Statuta Općine Brestovac ("Službeni glasnik Općine Brestovac“ br.2/2018 i 3/2020) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15), općinski načelnik Općine Brestovac objavljuje

# JAVNI POZIV ZA UDRUGE

**ZA FINANCIRANJE PROGRAMA/PROJEKATA U 2021. GODINI IZ SREDSTAVA PRORAČUNA OPĆINE BRESTOVAC**

Općina Brestovac objavljuje Javni poziv za podnošenje prijava za dodjelu proračunskih sredstava za financijske potpore udrugama za 2021. godinu. Na ovaj javni poziv mogu se prijaviti udruge s područja Općine Brestovac koje svoje programe realiziraju na području Općine Brestovac ili udruge čiji je rad od posebnog interesa za Općinu Brestovac neovisno o mjestu djelovanja/sjedišta udruge.

Javni poziv otvoren je do **31. siječnja 2021.** godine, do kada je potrebno dostaviti programe. [Obrazac prijave dostupan je u doc. formatu](https://www.opcina-kaptol.com/dokumenti2018/Javni_poziv%20za%20udruge%20Kaptol%202019%20troskovnik.doc) te ga je moguće popuniti i pomoću računala.

Financijske potpore mogu se zatražiti za slijedeća područja:

|  |
| --- |
| **1. Programi/projekti kulture**  - programi udruga građana u kulturi od interesa za Općinu  - program glazbenih, filmskih, književnih i scenskih djelatnosti  - program za zadovoljavanje kulturnih potreba djece i mladih  - program kulture nacionalnih manjina  - znanstveno-istraživačke skupove i popratna izdanja na području kulture  - programe kulturnih manifestacija  **2. Programi/projekti predškolskog odgoja i obrazovanja**  - programi djelovanja mladih i za mlade Općine Brestovac  **3. Programi/projekti sporta**  -djelovanje sportskih udruga  - programi športskih priredbi i manifestacija  **4. Programi/projekti zdravstva i socijalne skrbi**  -programi udruga proizašlih iz Domovinskog rata i ratnih stradalnika  - programi humanitarnih udruga  - programi udruga osoba s invaliditetom  - projekti iz područja zdravstva i socijalne skrbi od interesa za Općinu  **5. Programi/projekti ostalih udruga građana**  - programi koji pridonose ljudskim i manjinskim pravima  - programi za zaštitu životinja  - program ostalih udruga i društava građana |

Stručno povjerenstvo za predlaganje programa javnih potreba, upućuje načelniku na utvrđivanje, a Općinskom vijeću na usvajanje .Tročlano administrativno povjerenstvo otvara,

provjerava i evidentira zaprimljene prijave.

Predlagatelji programa u roku od osam dana od objave Odluke o raspodjeli sredstava mogu uputiti prigovor načelniku.

U roku od 30 (trideset) dana od objave Odluke, s odabranim nositeljima programa Općina Brestovac sklopit će ugovor.

Prijave s prijedlozima podnose se, **na propisanim obrascima** koji se zajedno s uputama za prijavitelje nalaze na mrežnim stranicama Općine Brestovac: www.brestovac.hr . Obrasci su jedinstveni za sva područja javnih potreba.

Nepotpune prijave i prijave koje nisu podnesene na propisanim obrascima Stručno-prosudbeno povjerenstvo za javne potrebe neće razmatrati.

Prijave programa, pripremljene su u skladu sa sadržajem ovog poziva, šalju se u zatvorenoj omotnici poštom ili predaju osobno u Općinu Brestovac s naznakom - **« NE OTVARATI-Prijava za predlaganje programa/projekata financiranih iz sredstava proračuna Općine Brestovac u 2021. godini**» na adresu:

Općina Brestovac, Požeška 76, 34322 Brestovac

OPĆINSKI NAČELNIK:

Zdravko Mandić, ing.